text: [{"text_idx": "#000000", "text": "Eeci cibalo tacili cina WLC. Eelyo notubelesya milumbe iizwa kubalembi balaanze lya mbungano, imbunga izuminizya buyo zintu eezyo nzyotumvwa aanga zileendelana acilembedwe mu Bbaibbele. Kanjaanji, balembi ba milumbe eeyi tabalyatani a mbungano ya WLC muzintu zilaa bulemu (mbuli Nsabata ya buzuba bwa ciloba amutwe wa Buleza). Nokuba boobo, eeci taceelede kutulesya kutambula zileleko kwiinda muli nzibaalemba, eezyo zyeendelana a Mangwalo. Aboobo kuzumina cibeela ca milumbe yabo takuli kuzuminizya azintu zimwi zyoonse nzyobatongomene kusyoma."}, {"text_idx": "#000002", "text": "Ono hena yebo walibambila kusyoma cintu eeci? Nceeci mbocibede bwini: \u201cHena toonse tatuli bana ba Taata omwe? Hena tali Leza omwe wakatulenga toonse na?\u201d (Malakayi. 2:10)."}, {"text_idx": "#000007", "text": "Aabo basyoma Baleza botatwe, balazumina kuti balizulidwe kuti lusyomo lwabo talukwe busongo. Cardinalo J.H. Newman wakaamba kuti lilikke notunga twapandulula Baleza botatwe ndileelyo notunga \u201ctwaamba kuti cintu comwe nzintu zyobile\u201d ( Select Treatises of Athanasius in Controversy with the Arians, 1895, p. 515)."}, {"text_idx": "#000008", "text": "Dr. Hey, naakali kuyiisya kucikolo ca Cambridge wakaamba kuguminizya Baleza botatwe kuti, \u201cInga muciindi cimwi kacinookulwaizya kulibombyabombya, mpoonya kumamanino twatalika kuzuminana, ikuti lyoonse notwabaa ciindi cibotu twacita cabucenjezu kutondezya lusyomo lwesu [muli Baleza botatwe] mbolumaninide kubulila maanu\u201d (Lectures in Divinity, Vol. 2, p. 253)."}, {"text_idx": "#000012", "text": "Murray Harris, umwi wakali kusyoma Baleza botatwe, waamba kuti: \u201cTaciboneki kutaba mumulawo kubuzya mubuzyo uuli boobu: Nguni ooyo mulembi wa BaHebulayo ngwaakali kwaamba eelyo naakati (1:1), \u2018Muziindi zinjaanji amunzila zinjaanji Leza wakali kubandika abamatata bakaindi nsiku lini kwiinda mu bashinshimi\u2019. Kwaamba kuti tiiwakali Muya Uusalala eeco cilalibonya kuzwa mukaambo kakuti nokuba mu Cizuminano Cakale nanka mu Cizuminano Cipya, Moza Uusalala tawiitwi cakugaminina kuti ngu \u2018Leza\u2019 pe. Aboobo, nokuba kuti eelyo bbala mu LXX [Septuaginti] lyeelene alya YHVH \u2014 kurios [Mwami] \u2014 pele livwuzya biyo kwiitwa Jeesu mu Cizuminano Cipya cakuti limwi lyaleka akuba zina lya mulimo wakwe lyaba biyo aanga ndizina lyakwe limugaminina, tacikonzyeki kuti ooyo o theos [Leza] wa BaHebulayo 1:1 waba nguuyiminina Jeesu Kristu, nkaambo aako kaambo nkeenya mumulaka waci (Giliki) kajisi mabala aakuti \u2018(ooyo Leza waakanana...) amumazuba aamamanino aano ucikanana akulindiswe kwiinda mu Mwanaakwe.\u2019 Nkaambo ooyu mulembi uuzuunyene kuswaanya mibandi yabulemu yobile yakuti (\u2018Leza ooyo wakabandika...alimwi aakale wakaamba akuti), aboobo ooku kwaambilizya Mwana munzila eeyi kutondezya kuti ooyo o theos waci Giliki [Leza] wakalizyibidwe kwiitwa kuti ngu \u2018Leza Taata.\u2019 [Kunyina muntu uumbi wakali kunga wayitwa kuti ngu \u2018Leza Mwana\u2019!]"}, {"text_idx": "#000014", "text": "\u201cMbweenya buyo, akwalo kwiimpanya akataa o theos [Leza] kuti nguukanana mumisela yobile [ya Cizuminano Cakale amu Cizuminano Cipya] akukananina mu \u2018Mwana\u2019 kuti njenzila yamamanino njabelesya kukanana, eeco citondezya kuti mumuzeezo wa mulembi ooyu tiibakali Baleza botatwe bamu lwiiyo lwa Bunakristu aabo bakali kukanana aabamatata kwiinda mu bashinshimi pe. Nkokwaamba kuti, kumulembi wa BaHebulayo (mbuli balembi ba Cizuminano Cipya boonse, umwi muntu mbwanga wapozya) \u2018Leza wa bamatata,\u2019 Yahweh, taakali uumbi kunze lya \u2018Leza Wisi wa Mwami wesu Jeesu Kristu\u2019 (yebo koyezyeka Milimo 2:30 a 2:33; 3:13 a 3:18; 3:25 a 3:26; bikkila maanu aku kampango 5:30)."}, {"text_idx": "#000021", "text": "\u201cMwiyi Hardin uliluleme kubuzyilila kuti kuli maanu nzi aajanwa mukwaamba kuti Leza uli muzibeela zyotatwe. Bantu bakaindi bakalibbakabbaka kubaa camba mumisela yakainda kabakaliyumyayumya kubuzyilila lusyomo oolo. Bamwi bakakkalilila akulemba milumbe iijatikizya cintu eeci...Hena ono swebo twaamba kuti ooyo Silutwe wa Busongo, Ooyo kuzyila busongo boonse kuli Nguwe, inga wazuminizya buti muzeezo uutakwe maanu kuti ubelesyegwe kupandulula ciimo Cakwe mbwabede? Mwasinizya na?\u201d3"}, {"text_idx": "#000023", "text": "Zyoonse eezi nizyaataacitika kuti basicikombelo nibaateelela ooyo Jeesu ngwaakaamba kuti \u201cMwami Leza wesu ngu Simalelo omwe\u201d (Maako 12:29). Mwami omwe caambilizya Muntu omwe. Leza Muntu omwe mbuli bwaambwa mu namba 1. Nicaagwasyilila kululamika mibuzyo yakuti nguni Leza omwe: \u201cKuli ndiswe kuli buyo Leza omwe, Taata.\u201d"}, {"text_idx": "#000027", "text": "Kaambo keni nkaaka: Hena yebo ulazuminana a Jeesu, naa kutobela Jeesu kwako ambopandulula Leza takuteeleleki kuli Leza a kubantu? Banakristu beelede kumvwikisya mbwamvwika Jeesu akubaa muzeezo mbuli nguwe (1 Bakolinto 2:16). Toonse tuluuzumina \u201cMupailo wa Mwami.\u201d Pele hena tulawaambilizya canguzu mbweenya mbuli \u201cmulawo wa Mwami,\u201d mbweenya awalo mbwapandulula Leza a \u201ccikonkezyo cesu ncotutobela\u201d kuli Leza akuli Messiah Wakwe na?"}, {"text_idx": "#000034", "text": "Aayo mazina aamilimo nkamu ya WLC ngiisola kweeleba (mbuli lyakuti Leza, Jeesu, aamwi) akasiigwa mbweenya mbwaakalembedwe amulembi wacibalo citaanzi nkaambo alabelesyegwa kanjaanji mukulembulula kugwasyilila kutondezya bufubafuba bwa kusyoma Baleza botatwe. Kutegwa umvwisye kaambo keni nkamu ya WLC nciikulwaizya kubelesya zina lya \u201cYahuwah\u201d mukwaamba Taata, alya \u201cYahushua\u201d mukwaamba Mwana, twakomba kolanga zitobela: Why Yahuwah & Yahushua Only"}]